open-index/open-wikipedia-markdown huggingface dataset:
Jánošík (dedina)

**Jánošík** (, ) je dedina v obci Alibunar v Južnobanátskom regióne v Srbsku. V roku 2002 v dedine žilo 1 171 obyvateľov (v roku 1991 mala 1 225 obyvateľov).

## Dejiny
Jánošík sa prvýkrát spomína v roku 1818 ako dedina menom Schandorf (dnešný Jánošík). 1895 – Sándorfalva; 1910 – Uj-Sándorfalva; 1922 – Slovenský Aleksandrovac (*Slovački Aleksandrovac*).

V roku 1819 túto osadu založil gróf Philip Sandor, riaditeľ nájomníkov, ktoré dali do prevádzky šalitranu v Alibunare. Po ňom dostala dedina meno Šandor (Schandorf).

Prví kolonisti boli katolícki Maďari. V roku 1815 mala osada 36 domov.

V minulosti bola dedina zaplavená takže si svoje majetky obyvatelia presťahovali v rokoch 1820 – 1822 na vyššie pozemky, kde sa aj dodnes dedina nachádza.

Roku 1823 do vtedajšieho Šándorfu prišli prví Slováci, ktorí prišli z Nitry, a už v roku 1826 ich bolo 229. Roku 1827 bolo v dedine 316 katolíkov, 132 evanjelikov a 13 kalvinistov.

Cholera v roku 1836 zdecimovala obyvateľstvo. Roku 1839 sa do Jánošíku prisťahovalo 23 slovenských rodín z Hajdučice (dedina vzdialená 14 kilometrov od Jánošika). V tom istom roku postavili chrám Boží, školu a evanjelickú faru.

Keď sa v roku 1841 vysídlila slovenská katolícka obec Brešće, prišla sem väčšia časť katolíkov so svojim kňazom a matrikulom.

Jánošík mal v roku 1854 560 obyvateľov a patrili do Alibunárskej kolónie. Od 28. augusta do 26. septembra roku 1855 zúrila cholera.

V rokoch 1855 – 1856 bola postavená nová škola. V šesťdesiatych rokoch 19. storočia, katolíci dostali samostatný cintorín a roku 1855 aj dom smútku.

Záplavy boli 10. a 11. októbra 1879 a roku 1871, zemetrasenie roku 1877 zničilo Obecný dom, ktorý bol znovu postavený roku 1880. 

V rokoch 1883 – 1884 bol postavený nový kostol, lebo starý sa rozpadal. Prvá artézska studňa bola vyvŕtaná roku 1890 a 1902 bol postavený Nazarenský chrám.

Mnohí Maďari a Slováci opustili túto dedinu a presťahovali sa v rokoch 1895 a 1902 do Skorenovcu a Jermenovcu a roku 1902 sa začalo emigrovanie do Ameriky.

Roku 1827 bol založený dobrovoľný hasičský spolok v Jánošíku.

Z popisu z 31. januára 1921 v Jánošíku žilo 987 obyvateľov z toho bolo:
* Srbov – 1
* Slovákov – 953
* Nemcov – 7
* Maďarov – 25
* ostatných – 1

## Demografia
V obci žije 918 dospelej populácie. Priemerný vek je 39,1 rokov (37,8 u mužov a 40,5 u žien). V obci je 384 domácností, a priemerný počet členov v domácnosti je 3,05.

Táto oblasť je veľmi obývaná Slovákmi (podľa sčítania ľudu 2002) a v posledných troch sčítaniach je pozorovaný pokles populácie.

## Iné projekty

## Zdroj

Kategória:Dediny v Srbsku
Kategória:Sídla Slovákov v Srbsku
Neverback

**Neverback** je slovenská hudobná pop rocková skupina. 

## Zostava
Členovia pochádzajú z oblasti Nitry:
*Marcel Dragúň - spev (semifinalista Česko Slovenskej Superstar 2011)
*Juraj Kukučka - gitara
*Samo Sucháň - basová gitara
*Aďo Kukučka - bicie

## O skupine
Skupina v súčasnej podobe (čiže vrátane speváka Marcela) začala fungovať koncom roku 2007. Tvoriť začala v spolupráci so skladateľom a textárom Richardom Böndem. V roku 2008 skupina nahrala prvé demo-CD. Na jednu zo skladieb tohto CD („Poslednýkrát“) sa nakrútil aj prvý videoklip skupiny.

Okrem veľkého množstva vlastných koncertov, skupina robila predkapelu známym slovenským skupinám (Desmod, No name, Vidiek, Tublatanka, Metropolis a pod.) a vystupuje aj na mnohých slovenských letných festivaloch.

V máji 2010 skupine vyšlo debutové album *[[Ešte stále sa to dá]]* v hudobnom vydavateľstve Forza music, ktoré tvorí 13 pop-rockových piesní.

## Externé odkazy
*www.neverback.sk 
*facebook

Kategória:Slovenské hudobné skupiny
Kategória:Hudobné skupiny z 2007
Aristón (kráľ Sparty)

**Aristón** () bol spartský kráľ z dynastie Eurypontovcov. Vládol približne od roku 550 pred Kr. do roku 515 pred Kr. Jeho spolukráľom z kráľovského rodu Agiovcov bol Anaxandridas II.

S jeho menom sa spája významný predel v zozname kráľov Sparty rodu Eurypontovcov, keď po kráľoch, ktorých existencia je historikmi často spochybňovaná, Aristóna už väčšina historikov pokladá za nesporne historickú osobu. Aristón syn a nástupca Agasikla nastúpil na trón okolo roku 550 pred Kr. Vládol dlho, možno aj 50 rokov a ako vládca bol ľudom Sparty obľúbený.

Po dvoch manželstvách ostal Aristón bezdetný a preto sa oženil tretíkrát. Jeho tretia manželka, ako napísal historik Herodotos, bola predtým manželkou jeho priateľa z detstva Ageta a údajne bola zďaleka najkrajšou Sparťankou. Tretia manželka mu porodila syna, ale dieťa sa narodilo už šesť mesiacov po svadbe. Správu o narodení dieťaťa sa Aristón dozvedel v prítomnosti eforov a poznamenal, že nemôže byť jeho, ale neskôr to oľutoval a dieťa považoval za svoje (Tieto jeho slová neskôr poznačili život následníka). Dlho očakávaný syn kráľa dostal meno Démaratos, čo znamená ľudom vymodlený, vyprosený, pretože sa ľud Sparty už dlho modlil, aby sa ich obľúbenému kráľovi narodil následník.

Počas vlády Aristón so svojim spolukráľom Anaxandridom dobyli Tegeu, ktorá už dlhé roky odolávala útokom Sparty. Dobytím Tegee Sparťania svoju politiku zmenili, keď na rozdiel od Messénie, ktorú si zotročili, Tegea sa už mala stať ich spojencom. V Grécku sa angažovali pri zvrhnutí tyranii, čím prestíž Sparty vzrastala. Touto politikou si Sparta získala spojencov a približne v tomto období vznikol aj Peloponézsky spolok a Tegea sa stala jej kľúčovým členom. Sparta tak nastúpila cestu stať sa hegemónom v Grécku.

## Zdroje
* Herodotos, *História*, I, 65; VI, 61 – 65.
* Pausanias, *Periégésis tés Hellados*, 3,7,7;
* 

## Pozri aj
* Zoznam kráľov Sparty

Kategória:Vládcovia Sparty
Steady state

**Steady state** môže byť:
* v teórii stability, ekonómii, fyzike, chémii a podobne: ustálený stav (=stacionárny stav, nepresne stály stav, nepresne stabilný stav)
* v biofyzike aj: priebežná rovnováha (=prietoková rovnováha)
* v medicíne a športe: vyrovnaný stav (=ustálený stav, stabilizovaný stav, rovnovážny stav)

## Pozri aj
* teória steady state
* Windows SteadyState
Úrad pre normalizáciu, metrológiu a skúšobníctvo Slovenskej republiky

náhľad|Sídlo úradu

**Úrad pre normalizáciu, metrológiu a skúšobníctvo Slovenskej republiky** (**ÚNMS SR**) je ústredným orgánom štátnej správy Slovenskej republiky pre oblasť technickej normalizácie, metrológie a skúšobníctva. Podieľa sa na tvorbe a uskutočňovaní jednotnej štátnej politiky v oblasti technickej normalizácie, metrológie, kvality a posudzovania zhody. Vypracúva koncepciu štátnej politiky v oblasti technickej normalizácie, metrológie, kvality a posudzovania zhody a v spolupráci s ministerstvami a ostatnými orgánmi štátnej správy zabezpečuje jej realizáciu.

## Poslanie
Poslaním ÚNMS SR je tvorba a udržiavanie dôveryhodných nástrojov infraštruktúry kvality pre konkurencieschopné podnikateľské prostredie. Nástrojmi infraštruktúry kvality v európskom ponímaní je (sú) normalizácia, metrológia, posudzovanie zhody, akreditácia a najnovšie aj trhový dozor v rozsahu, v ktorom vykonáva činnosti zamerané na vymožiteľnosť smerníc, najmä nového prístupu.

## Organizácie rezortu ÚNMS SR
Do zriaďovateľskej pôsobnosti a pod dohlad ÚNMS SR patria viaceré organizácie:

* Slovenská legálna metrológia, n.o. (ÚNMS SR plní funkciu zakladateľa)
* Slovenská národná akreditačná služba (ÚNMS SR vykonáva dohľad)
* Slovenský metrologický inšpektorát, rozpočtová organizácia (ÚNMS SR plní funkciu zriaďovateľa)
* Slovenský metrologický ústav, príspevková organizácia (ÚNMS SR plní funkciu zriaďovateľa)
* Slovenský ústav technickej normalizácie, príspevková organizácia zrušená v roku 2013 (ÚNMS SR plnil funkciu zriaďovateľa)
* Technický skúšobný ústav Piešťany, š.p. (ÚNMS SR plní funkciu zakladateľa)

## Referencie

## Externé odkazy
* Úrad pre normalizáciu, metrológiu a skúšobníctvo Slovenskej republiky 


Kategória:Metrológia
Kategória:Ústredné orgány štátnej správy Slovenskej republiky
Kategória:Úrady Slovenskej republiky
Kategória:Skúšobníctvo
Kategória:Organizácie založené v 1993
Sojuz 38

**Sojuz 38** () bol sovietsky pilotovaný kozmický let v rámci programu Sojuz. Sojuz 38 vyštartoval 18. septembra 1980 z kozmodrómu Bajkonur k stanici Saľut 6. Na palube bola dvojčlenná medzinárodná sovietsko-kubánska posádka.

## Posádka
*  Jurij Romanenko (2), veliteľ
*  Arnaldo Tamayo Méndez (1), kozmonaut-výskumník

### Záložná posádka
*  Jevgenij Chrunov, veliteľ 
*  José Armando López Falcón, kozmonaut-výskumník

## Priebeh letu
Loď odštartovala 18. septembra 1980 večer z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 195 – 287 km, bez problémov fungoval aj systém automatického približovania. K spojeniu lode so stanicou nastalo večer 19. septembra.

### Práca na stanici
Medzinárodná posádka strávila na stanici sedem pracovných dní, v rámci ktorých celá štvorica vykonala 22 experimentov. 

## Parametre misie
* Hmotnosť: 6800 kg
* Perigeum: 199,7 km
* Apogeum: 273,5 km
* Sklon: 51,64°
* Perióda: 88,94 min

## Literatúra
*

## Iné projekty

## Zdroj
* 

Kategória:Kozmické lode Sojuz
Kategória:Interkozmos
Kategória:Kozmické lety s ľudskou posádkou
Kategória:Kozmonautika v 1980
Adana (mesto v Turecku)

thumb|Sabanci Merkez Camii – najväčšia mešita v Turecku
**Adana** (gr. *Άδανα*, arm. *Ադանա*) je mesto v Turecku, administratívne centrum rovnomennej provincie. Nachádza sa na juhu Anatólie, v Stredomorí. Rozkladá sa na brehoch rieky Seyhan, asi  severne od pobrežia Stredozemného mora, na nížine Çukurova. Má viac ako 1,5 milióna obyvateľov, v roku 2007 bolo piate najväčšie v Turecku. Patrí k rýchlo rozvíjajúcim sa mestám s množstvom hotelov. Mesto je známe svojim tradičným Adana Kebabom.

## Dejiny
Územie Adany je osídlené už od neolitu. V staroveku oblasť patrila Asýrčanom a Chetitom, mesto sa nazývalo *Uru Adaniyya*. Po rozpade ich ríš tu žili Kilíkovia, staroanatólsky národ. Na území južnej Kilíkie, teda aj v oblasti dnešnej Adany sa už od Mykénskej doby usadzujú Gréci. Oblasť patrila aj Lýdom a nakoniec Peržanom, ktorých odtiaľto vyhnal až Alexander Veľký v 4. stor. pred Kr. V nasledujúcej dobe helenizmu sa tu usadilo mnoho Grékov a tak sa tu do 1. stor. rozprávalo len grécky. Adana patrila Rímskej ríši a od roku 395 Východorímskej (Byzantskej) ríši, zároveň sa tu rozmohlo kresťanstvo, ktoré sem zvestoval ešte svätý Pavol, ktorý pochádzal zo susedného mesta Tarsos. V 8. storočí mesto ovládol bagdadský kalif Hárún ar-Rašíd, v 9. stor. však mesto Byzantskí Gréci oslobodili. V tejto dobe sa tu usadilo mnoho Arménov. Od 11. stor. patrí mesto Seldžuckým Turkom, neskôr sa začlenilo do Osmanskej ríše. Mesto patrilo medzi kultúrne a obchodné centrá ríše, väčšina pôvodných gréckych obyvateľov sa poturčilo, udržali sa však Arméni. V rokoch 1832 až 1840 patrilo pod egyptskú vládu. V tej dobe tu žili hlavne Arméni a Turci, menšinu v meste tvorili pôvodní Gréci a tiež Arabi. Začiatkom 20. stor. tu došlo ku genocíde Arménov Turkami; tí ktorí prežili sa z Turecka vysťahovali. V roku 1923, počas Grécko-tureckej výmeny obyvateľov z Adany do Grécka odišli miestni Gréci.

## Významné stavby
* Çukurova Univerzita
* Çag Univerzita
* Byzantský kamenný most - postavený cisárom Hadriánom (2. storočie) 
* Adanská mešita (má 6 minaretov)
* Hodinová veža

## Partnerské mestá

## Referencie

## Externé odkazy
* Obrázky 
* Obrázky
* Mapy 

## Iné projekty

## Zdroje
* 

Kategória:Mestá v Turecku
Kategória:Mestá na hodvábnej ceste
Európska plavecká liga

**Európska plavecká liga** (skr. **LEN** – Ligue Européenne de Natation) je európska športová konfederácia, ktorá združuje plavecké zväzy európskych štátov. Vznikla v roku 1927 a sídli v Luxemburgu, v Luxembursku. Momentálne (2011) združuje 51 národných plaveckých zväzov a na jej čele stojí Talian Paolo Barelli, ktorý v roku 2012 nahradil Luxemburčana Nory Kruchtena. LEN je členom Medzinárodnej plaveckej federácie (FINA). Združuje tieto plavecké športy:
* plávanie
* synchronizované plávanie
* skoky do vody
* diaľkové plávanie
* vodné pólo

Vodnopólovú sekciu LEN vedie od roku 2012 Talian Gianni Lonzi. Miesto v technickej komisii pre vodné pólo má Slovák Štefan Bottlik.

## Členské federácie

## Podujatia
* Plavecké majstrovstvá Európykaždé 2 roky; sú tu zúčastnené tieto športy: plávanie, synchronizované plávanie, skoky do vody, diaľkové plávanie
* ***plávanie***: Majstrovstvá Európy v krátkom bazénekaždoročne
* ***diaľkové plávanie***: Majstrovstvá Európy v diaľkovom plávaníkaždé 2 roky
* ***vodné pólo***: Majstrovstvá Európy vo vodnom pólekaždé 2 roky, Majstrovstvá Európy juniorov vo vodnom póle - každé 2 roky, Majstrovstvá Európy kadetov vo vodnom póle - každé 2 roky
* ***juniori***: Plavecké majstrovstvá Európy juniorovkaždoročne
* ***seniori***: Plavecké majstrovstvá Európy seniorovkaždé 2 roky

## Referencie

## Pozri aj
* Medzinárodná plavecká federácia
* Vodné pólo

## Externé odkazy
* 

Kategória:Vodné športy
Kategória:Plávanie
Kategória:Vodné pólo
Plávanie
Kategória:Plavecké organizácie
Kategória:Organizácie založené v 1927
Kodominancia

**Kodominancia** je v genetike dominancia, pri ktorej sa obidve alely správajú ako dominantné, pričom heterozygot vystupuje ako dvojitý homozygot, u ktorého sa fenotypovo prejavujú obidve alely rovnako silným účinkom. 

Príkladom a zároveň molekulárnym vysvetlením tohto javu je krvný systém MN človeka. Alela LM syntetizuje antigén M, alela LN syntetizuje antigén N, pričom heterozygot syntetizuje obidva antigény.

Kategória:Genetika
Medzinárodná plavecká federácia

náhľad|Predchádzajúce logo FINA

**Medzinárodná plavecká federácia** (,  predtým , skr. *FINA*) je medzinárodná športová organizácia, ktorá združuje plavecké športy a národné federácie plaveckých športov. Vznikla v roku 1908 a sídli v Lausanne, vo Švajčiarsku. Je členom Medzinárodného olympijského výboru a v roku 2023 mala 208 členov. Plavecké športy, ktoré združuje:
* plávanie
* vodné pólo
* skoky do vody
* synchronizované plávanie
* diaľkové plávanie
* high diving

## História
Federácia bola pod názvom FINA založená 19. júla 1908 ôsmimi zakladajúcimi členmi: Belgicko, Dánsko, Fínsko, Francúzsko, Maďarsko, Nemecko, Spojené kráľovstvo a Švédsko. Česko-Slovensko bolo prijaté v roku 1919 (zrušené v roku 1992) a osamostatnené Slovensko v roku 1993. Organizácia bola v roku 2022 pri príležitosti schválenia novej internej ústavy premenovaná na *World Aquatics*. Zmena má slúžiť k jednoduchšej identifikácii organizácie a je jednou z reforiem, ktoré Medzinárodná federácia zaviedla.

### Nárast počtu členov
* 1908: 8
* 1928: 38
* 1958: 75
* 1988: 109
* 2000: 174
* 2008: 197
* 2011: 202
* 2015: 208
* 2017: 209
* 2023: 208

## Konfederácie
208 členských federácií (v roku 2011) je rozčlenených do 5 kontinentálnych konfederácií:

## Podujatia
Federácia organizuje jedny majstrovstvá sveta, na ktorých je zastúpený každý z piatich plaveckých športov, ako aj majstrovstvá sveta či vrcholové podujatia jednotlivých športov.

;Majstrovstvá sveta
Ide o mamutie plavecké podujatie, ktoré sa od roku 2001 koná s 2-ročnou periodicitou, a je zastúpené všetkými piatimi športami.

;Majstrovstvá v jednotlivých plaveckých športoch
* *Plávanie*: Majstrovstvá sveta v plávaní () – každé 2 roky
* *Vodné pólo*: Svetová liga vo vodnom póle – každoročne
* *Skoky do vody*: Svetová séria v skokoch do vody – každoročne
* *Diaľkové plávanie*: Otvorené majstrovstvá sveta v diaľkovom plávaní – každoročne
* *Synchronizované plávanie*: Svetová trofej v synchronizovanom plávaní – každoročne

;Ostatné vrcholné podujatia
* *Svetový pohár*: World Cups: v plávaní, synchronizovanom plávaní, skokoch do vody, diaľkovom plávaní a vodnom póle
* *Grand Prix*: v skokoch do vody a diaľkovom plávaní (na )
* *Majstrovstvá sveta juniorov*: v plávaní, skokoch do vody, synchronizovanom plávaní, vodnom póle a od 2012 aj v diaľkovom plávaní
* *Rozvojový pohár*: vo vodnom póle – každé 2 roky

## Referencie

## Externé odkazy
* Oficiálna stránka Medzinárodnej plaveckej federácie 

Kategória:Vodné športy
Kategória:Plávanie
Kategória:Vodné pólo
Plávanie
Kategória:Plavecké organizácie
Kategória:Organizácie založené v 1908
Basketbal na Letných olympijských hrách 2012

**[[Basketbal]] na [[Letné olympijské hry 2012|Letných olympijských hrách 2012]]** sa konal od 28. júla do 12. augusta 2012 v londýnskej Basketball Arena.
Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné boli klasifikované na 9.12. priečke celkového hodnotenia turnaja. Víťazné družstvá postúpili do semifinále. V mužskej i ženskej kategórii zvíťaizy tímy USA, ktoré tak obhájili prvenstvá z minulej olympiády.

## Aréna

## Mužský turnaj

### Klalifikácia

### Konečné poradie tímov

## Ženský turnaj

### Klalifikácia

### Konečné poradie tímov

## Iné projekty

## Externé odkazy
* Basketbal na stránke Letných olympijských hier 2012  
* Olympijský turnaj na stránke Medzinárodnej basketbalovej federácie 

Olympijské hry
Kategória:Basketbal na Letných olympijských hrách
Kategória:Letné olympijské hry 2012
Skorušina

**Skorušina** () je najvyšší vrch Skorušinských vrchov. Leží približne  juhovýchodne od Trstenej. Lokalitou prechádza Medzinárodná diaľková turistická trasa E3.

## Poloha
Nachádza sa na južnom okraji centrálnej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obcí Vitanová, Habovka a Brezovica. Masív sa nachádza v hlavnom hrebeni a jeho susedmi sú na východe Blatná (), na severe Brezový vrch () a na západe Mikulovka (). Skorušina patrí do povodia rieky Orava. Najbližším sídlom sú cca  východne situované Oravice. Od masívu Osobitej a Západných Tatier ju oddeľuje sedlo Bôrik ().

## Opis
Vrch je súčasťou horského chrbta, ktorý sa tiahne zo západu na východ. Celá oblasť je husto zalesnená a odvodňovaná na východe, severe aj západe prítokmi rieky Oravica, z južnej časti masívu smeruje voda Studeným potokom do rieky Orava. Na západných svahoch pramení Brezovica, Zábiedovčík i Blatná. Na vrchole stojí 13 m vysoká oceľová rozhľadňa a turistický prístrešok.

### Výhľady
Vďaka nadmorskej výške a rozhľadni na vrchole ponúka zaujímavé výhľady do okolia. Okrem okolitých vrchov pohoria sú veľmi dobre pozorovateľné susedné Oravské Beskydy a Západné Tatry. Pri vhodných podmienkach možno pozorovať i Chočské vrchy, Krivánsku Fatru, Oravskú Maguru a Veľkú Fatru.

## Prístup
* po  značke z Trstenej 
* po  značke z Brezovice cez Javorinky () 
* po  značke z obce Oravský Biely Potok alebo z Oravíc

## Referencie

## Pozri aj
* Zoznam vrcholov v Skorušinských vrchoch
* Skorušinské vrchy

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Rozhľadne na Slovensku
Kategória:Tisícovky na Slovensku
Kategória:Vrchy v okrese Tvrdošín
Blow

**„Blow“** je druhý singel americkej speváčky Keshy, z jej prvej EP *[[Cannibal]]*. Pieseň bola vydaná 8. februára 2011. Singel produkovali Dr. Luke, Max Martin, Benny Blanco a Kool Kojak.

## Externé odkazy
Oficiálny videoklip „Blow“ na YouTube

## Zdroj

Kategória:Single z 2011
Glee

***Glee*** je muzikálový televízny seriál od produkcie americkej filmovej spoločnosť 20th Century Fox pre televíznu stanicu Fox. Hlavnou témou seriálu je stredoškolský spevácky zbor, ktorý sa zúčastňuje na súťažiach školských zborov, tzv. glee klubov. Zároveň seriál ukazuje, ako sa členovia zboru musia vyrovnávať s problémami okolo vzťahov, sexuality a so sociálnymi otázkami.

Na Slovensku seriál vysielala TV JOJ.

## Dej

Will Schuester (Matthew Morrison) je učiteľ španielčiny na fiktívnej William McKinley High School v Lime v štáte Ohio. Keď je prepustený učiteľ hudby a doterajší vedúci hudobného súboru, rozhodne sa, že prevezme jeho vedenie. Ako žiak bol sám členom vtedy významného a úspešného zboru, a teraz by chcel nadviazať na jeho dávne úspechy. Pritom sa musí potýkať s rôznymi ťažkosťami, ako je napätý rozpočet a predovšetkým Sue Sylvesterová (Jane Lynchová), trénerkou miestnych roztlieskavačiek, ktorá sa obáva o svoje prednostné postavenie v škole a neustále sa pokúša sabotovať klub. Ďalšie problémy mu spôsobuje jeho manželka Terri (Jessalyn Gilsig).

Ďalšou hlavnou postavou seriálu je výchovná poradkyňa Emma Pilsbury (Jayma Mays) a tiež osem členov zboru, ktorých stvárnili Dianna Agron, Chris Colfer, Kevin McHale, Lea Michele, Cory Monteith, Amber Riley, Mark Salling a Jenna Ushkowitz. Rachel Berryová (Lea Michele) by sa chcela stať hviezdou, Kurt (Chris Colfer) je gay a bojí sa, ako otec prijme jeho homosexualitu, medzi futbalistami Finnom (Cory Monteith) a Puckom (Mark Salling) a roztlieskavačkou Quinn (Dianna Agron) vznikne výbušný milostný trojuholník. V druhej sérii sa hlavnými postavami stali ďalšie dve členky zboru a otec jedného z členov zboru, ktoré hrajú Naya Rivera, Heather Morris a Mike O'Malley.

## Herecké obsadenie
*Lea Michele ako Rachel Berry
*Cory Monteith ako Finn Hudson
*Dianna Agron ako Quinn Fabray
*Chord Overstreet ako Sam Evans
*Heather Morris ako Brittany S. Pierce
*Chris Colfer ako Kurt Hummel 
*Kevin McHale ako Artie Abrams
*Jane Lynch ako Sue Sylvester
*Gwyneth Paltrow ako Holly Holliday
*Darren Criss ako  Blaine Anderson
*Grant Gustin ako Sebastian Smythe
*Amber Riley ako Mercedes Jones
*Jayma Mays ako Emma Pillsbury
*Naya Rivera ako Santana Lopez
*Matthew Morrison ako Will Schuester
*Jenna Ushkowitz ako Tina Cohen - Chang
*Kristin Chenoweth ako April Rhodes
*Melissa Benoist ako Marley Rose
*Mark Salling ako "Puck"
*Jessalyn Gilsing ako Terry Shuester

## Série a časti

### 1. séria (2009 – 2010)

### 2. séria (2010 – 2011)

### 3. séria (2011 – 2012)

### 4. séria (2012 – 2013)

### 5. séria (2013 – 2014)

### 6. séria (2015)

## Iné projekty

Kategória:Televízne seriály USA
Kategória:Muzikály
Kategória:Televízne seriály FOX
Kategória:Televízne seriály z roku 2009
Tropomyozín

**Tropomyozín** je druh bielkoviny, makromolekula, ktorá je súčasťou kontraktilného aparátu svalového vlákna, konkrétne aktínového myofilamentu.

## Charakteristika
* *Molekulová hmotnosť*: 70 000
* *Veľkosť*: 40 nm
Tropomyozín obaľuje dvojzávitnicu F-aktínu a v stave pokoja jeho priestorové usporiadanie blokuje väzobné miesta, v ktorých dochádza pri kontrakcii k spojeniu aktínu a myozínu. Vzájomne sú spojené molekulami troponínu, ktoré regulujú činnosť kontraktilného aparátu.

## Zdroj
*

Kategória:Fyziológia
Kategória:Molekulárna biológia
Hlas Ruska

náhľad|Logo Rádia Moskva, 1969
**Hlas Ruska** () je najstaršia ruská rozhlasová stanica vysielajúca od 29. októbra 1929 (vtedy ešte pod názvom **Rádio Moskva**). Vysielanie je v súčasnosti financované zo štátneho rozpočtu Ruskej federácie a je určené predovšetkým pre zahraničie. Stanica vysiela nepretržite 24 hodín denne okrem ruštiny aj v ďalších 38 jazykoch na stredných vlnách (SV/MW), krátkych vlnách (KV/SW), veľmi krátkych vlnách (VKV/VHF), cez satelit, mobilné telefóny a internet.

V čase svojho vzniku bola stanica nástrojom šírenia myšlienky celosvetovej proletárskej revolúcie, počas 2. svetovej vojny pomáhala svojím vysielaním v protifašistickom odboji. Po vzniku staníc Hlas Ameriky (1942) a Slobodná Európa (1949) a predovšetkým počas studenej vojny sa stala nástrojom sovietskej propagandy ako protipól týchto amerických staníc. 

Dnes jej vysielanie obsahuje širokospektrálne informácie o udalostiach v Rusku, ale aj vo svete s cieľom *prinášať svetovej verejnosti informácie o živote v Rusku, približovať názory tejto veľmoci na svetové udalosti, prispievať k zlepšovaniu obrazu Ruska vo svete, viesť dialóg s Rusmi žijúcimi v zahraničí a napomáhať popularizáciu ruskej kultúry a jazyka*. Hlas Ruska je obdobou nemeckej stanice *Deutsche Welle*, českej *Radio Praha*, francúzskej *Radio France Internationale* či slovenskej *Radio Slovakia International*.

## Referencie


## Externé odkazy
* http://slovak.ruvr.ru//  Oficiálna stránka stanice Hlas Ruska]

Hlas Ruska
Klinický príznak

**Klinický príznak** alebo **klinický symptóm** () môže byť:
*(synonymum je **objektívny symptóm, objektívny príznak**): objektívny prejav choroby, ktorý vzniká následkom narušenia fyziologických procesov v organizme, t. j. príznak objektívny, merateľný, pozorovateľný lekárom (napr. zvýšený krvný tlak, kašeľ)
*objektívny symptóm iný než laboratórny (t. j. rozlišujú sa klinické príznaky a laboratórne príznaky)
*symptóm vôbec (t. j. objektívny aj subjektívny symptóm)

## Zdroj

Kategória:Interná propedeutika
Kategória:Choroby
Klinický obraz

**Klinický obraz** alebo **symptomatológia choroby** je súbor klinických príznakov, prejavov choroby. 

Klinický obraz môže byť *typický* alebo *atypický*, ak choroba nevykazuje všetky, alebo pre danú diagnózu netypické príznaky.

Kategória:Interná propedeutika
Zámok Rychnov nad Kněžnou

náhľad|Letecký pohľad na zámok
**Zámok Rychnov nad Kněžnou** je zámok v  severozápadnej časti mesta Rychnov nad Kněžnou, ležiaci v podhorí Orlických hôr asi  východne od Hradca Králové. Spolu s priečelím kostola Najsvätejšej Trojice je zámok jedným z najväčších barokových celkov v Čechách. Autorom tejto architektonickej kompozície je zrejme architekt Jan Blažej Santini-Aichel. 

Zámok je chránený ako kultúrna pamiatka Českej republiky.

## Dejiny
Rano barokový zámok budoval od roku 1676 František Karel Libštejnský z Kolovrat a následne i jeho syn Norbert Leopold a vnuk František Karel II. Dokončený bol až v priebehu 18. storočia. Okolo roku 1722 stavbu pravdepodobne viedol i známy architekt Jan Blažej Santini-Aichel. V 18. storočí bola v zámku založená rozsiahla obrazáreň obsahujúca nielen rodovú galériu Kolovratovcov, ale i zakúpené obrazy domácich a svetových autorov a ďalšie diela postupne presunuté z iných kolovratovských zámkov. Až do súčasnosti sú tu k videniu napr. obrazy Karla Škréty či Hansa von Aachena. Po roku 1989 predtým znárodnený zámok reštituoval rod Kolovratovcov Krakovských Libštejnských.

V súčasnosti je v zámku umiestnená aj expozícia *Muzea a galerie Orlických hor*.  Verejnosti prístupná je tiež zámocká obrazáreň s obrazmi českého a svetového maliarstva od polovice 15. storočia. Zastúpená je aj zbierka strelných zbraní z 18. storočia a j tu aj pôvodný štýlový nábytok rodu Kolowratovcov.

## Iné projekty

## Externé odkazy
* Kolowratský zámek
* oficiálne stránky mesta Rychnov nad Kněžnou  
* Hradeckymkrajem.cz 
* Muzeum a galerie Orlických hor

## Zdroj

Rychnov nad Kněžnou
The Way I Are

„**The Way I Are**“ je skladba amerického rappera Timbalanda vydaná ako druhý singel z jeho druhého albumu *[[Shock Value]]*. Skladba je známa pre sčasti nesprávnu gramatiku. Skladba obsahuje prvky piesne „Push It“ od skupiny Salt-n-Pepa z roku 1987 a obsahuje spev R&B speváčky Keri Hilson a neuvedené vokály rappera D.O.E.. Singel bol celosvetovo digitálne vydaný v máji 2007.

## Zoznam skladieb
;UK CD singel
# „The Way I Are“ (Extended Version) (featuring Keri Hilson, D.O.E. & Sebastian)
# „The Way I Are“ (Timbaland vs. Nephew) (featuring Keri Hilson & D.O.E.)

;Európsky CD singel
# „The Way I Are“ (Radio Edit) (featuring Keri Hilson)
# „Give It to Me“ (Laugh at 'em) Remix (featuring Justin Timberlake & Jay-Z)
# „The Way I Are“ (Timbaland vs. Nephew) (featuring Keri Hilson & D.O.E.)
# „The Way I Are“ (Video)

;Francúzsky CD singel
# „The Way I Are“ (French Version) (featuring Tyssem)
# „The Way I Are“ (Radio Edit) (featuring Keri Hilson)

## Pozície v rebríčkoch

## Referencie

## Externé odkazy
*Official "The Way I Are" music video na YouTube

Kategória:Single z 2007
Kategória:Piesne z 2007
Kategória:Piesne Keri Hilson
Kategória:Piesne Nephew
Kategória:Piesne Timbalanda
Kategória:Single Timbalanda
Aktín

náhľad|G-aktín
**Aktín** je druh bielkoviny, makromolekula, ktorá je jednou zo základných súčasti aktínového myofilamentu – komplexnej štruktúry, ktorá tvorí kontraktilný aparát svalového vlákna (okrem aktínu sú jeho súčasťou troponín a tropomyozín).

## Štruktúra
Kostru aktínového myofilamentu tvorí *F-aktín*, vo forme dvojzávitnice dlhej 1 μm. Túto dvojzávitnicu tvorí viac ako 400 molekúl *G-aktínu*. Každá z molekúl G-aktínu obsahuje oblasť, ktorá je schopná interagovať s „hlavou“ myozínu. Toto miesto v stave pokoja kontraktilného komplexu blokuje molekula tropomyozínu.

## Zdroj
*

Kategória:Fyziológia
Kategória:Molekulárna biológia
Firework

„**Firework**“ je pieseň americkej popovej speváčky a skladateľky Katy Perry. Pieseň pochádza z jej tretieho štúdiového albumu Teenage Dream. Bola 26. októbra 2010 vydaná ako tretí singel z albumu. Firework sa dostal na prvé miesto americkej hitparády Billboard Hot 100. Pieseň napísala Katy Perry, Stargate, Sandy Vee a Ester Dean, a produkovali ju Stargate a Sandy Vee.

## Referencie


## Externé odkazy
Oficiálny videoklip k piesni „Firework" na YouTube

Kategória:Single z 2010
Kategória:Piesne Katy Perry
Steven Stamkos

**Steven Stamkos** (*7. február 1990, Markham, Ontário, Kanada) je kanadský hokejový útočník, ktorý hrá v klube NHL Nashville Predators. Stal sa jednotkou draftu NHL v roku 2008, vybral si ho klub Tampa Bay Lightning. Ako kapitán doviedol Tampu k zisku dvoch Stanleyho pohárov a v tíme vytrval do roku 2024.

## Klubový hokej
### Tampa Bay Lightning
29. júla 2008 podpísal s Lightning trojročnú zmluvu na 875 000 USD ročne, ale s výkonnostnými bonusmi až 8,5 milióna USD. Vo svojej prvej sezóne strelil 23 gólov a pridal 23 asistencií. Sezóna 2009/2010 bola pre Stamkosa zlomová. Počas celej sezóny bol na čele bodovania NHL a nakoniec s 51 gólmi skončil so Sidney Crosbym na prvom mieste a získal Maurice „Rocket“ Richard Trophy pre najlepšieho strelca ligy. 

V nasledujúcej sezóne 2010/2011 svoj výkon zopakoval, keď získal 91 bodov a so 45 gólmi sa stal druhým najlepším strelcom ligy. 19. júla 2011 podpísal novú 5 ročnú zmluvu na 7,5 milióna USD ročne. 

22. Júna 2011 sa stal tvárou videohry EA Sports NHL 2012.

## Referencie

## Externé odkazy
* 

Kategória:Kanadskí hokejisti
Kategória:Osobnosti z Markhamu (Ontário)
Kategória:Hráči Nashville Predators
Kategória:Hokejisti draftovaní klubom Tampa Bay Lightning
Kategória:Hráči Tampa Bay Lightning
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2013
Kategória:Víťazi Stanleyho pohára
Kategória:Kanadskí hokejoví strední útočníci
Symptóm

**Symptóm** alebo **príznak** môže byť:
*v medicíne: pozri symptóm (medicína)
*v psychoanalýze: znak telesnej alebo duševnej povahy, zastupujúci, resp. signalizujúci fyziologický alebo patologický proces, pozri symptóm (psychoanalýza)
*v botanike: objektívne zistiteľný výskyt choroby či škodcu na danej rastline, pozri symptóm (botanika)

**Príznak** môže byť: 
* charakteristický vonkajší typický znak, vonkajší prejav (niečoho), výrazná, typická vlastnosť
*v jazykovede:
**prítomná rozlišovacia črta, ktorá odlišuje príznakový od bezpríznakového variantu resp. varianty navzájom, pozri príznak (príznakovosť)
**v gramatike zastarano: kmeňotvorná prípona slovies, téma
*v informatike: symbol, ktorý je pripojený na súbor dát a určuje ich význam, funkciu alebo poslanie, pozri príznak (informatika)

**Symptóm** môže byť:
*prirodzený (často nechcený) príznak, sprievodný (prí)znak (deja, javu, procesu, stavu a podobne)
*v semiotike: predznak, ktorý naznačuje istý stav, poukazuje naň, pozri symptóm (semiotika)

## Externé odkazy
*
Iyaz

**Keidran Jones** (* 14. apríl 1987, Tortola, Britské Panenské ostrovy), viac známy pod pseudonymom **Iyaz** je spevák, tanečník a herec. Má podpísanú zmluvu s vydavateľstvom Beluga Heights Records. Jeho debutový singel „Replay“, ktorý bol vydaný v roku 2009 dosiahol 1. miesto v rebríčkoch v Spojenom kráľovstve a v Austrálii, 2. miesto v USA (Billboard Hot 100) a dostal sa do Top 10 v mnohých ďalších krajinách.

## Diskografia
### Štúdiové albumy

### Single

## Referencie

## Externé odkazy
* Oficiálna webstránka 
* 

Kategória:Narodenia v 1987
Kategória:Žijúci ľudia
Kategória:Reperi
Kategória:R&B speváci
Vitruviánsky muž

**Vitruviánsky muž** je pravdepodobne najslávnejšia ilustrácia Leonarda da Vinciho. V tejto práci použil obraz aj text na vyjadrenie myšlienky a teórie Vitruvia, rímskeho staviteľa prvého storočia a autora „De architectura libri X“. Vitruviove myšlienky, ktoré prezentoval Leonardo, formovali základ teórie renesančného umenia a architektúry.

Vo svojej úvahe Vitruvius diskutoval o vlastnej symetrii a proporciách vo vzťahu k budovaniu chrámov. Architekt veril, že proporcie a miery ľudského tela, ktoré stvoril Boh, sú dokonalé a správne. Preto navrhol, že správne postavený chrám by mal odrážať a vzťahovať sa na časti ľudského tela. Podotkol, že ľudské telo môže byť symetrické, vpísané do kruhu aj štvorca. Táto myšlienka ovplyvnila jeho prax architekta.

Leonardova ilustrácia Vitruvia je perokresba tušom postavy muža, ktorého natiahnuté končatiny sa dotýkajú obvodu kruhu a okraja štvorca. Jeho pupok sa nachádza presne v strede kruhu. Tu je zmena perspektívy v práci. Je statická v štruktúre, ale dynamická v zobrazení pohybu živého človeka. Ručne písaný text obklopuje kresbu postavy. 

Rôzni umelci a architekti považujú ilustráciu Vitruviovej teórie za prioritnú pre Leonarda, ale da Vinciho kresby sa odlišujú od predchádzajúcich prác v tom, že postava muža je v dvoch rozličných polohách v rámci toho istého obrazu. Je súčasne v kruhu aj štvorci, pohyb a živosť zosobňujú aktívne ruky a nohy. Leonardova postava vyzerá ako živá bytosť s nepoddajnými vlasmi. 

Text, ktorý obklopuje postavu, parafrázuje Vitruviove teórie. Je zrejmé, že da Vinci napísal text po vytvorení výkresu, lebo slová sú šité na mieru obrysu kruhu a štvorca. Prítomnosť textu legitimuje obraz, orgán Vitruvius vysvetľuje, prečo Leonardo vytvoril výkres. No obraz je iba ilustrácia textu. Význam diela je v spojení medzi obrazom a slovom. 

Vitruviánsky muž je obraz da Vinciho názoru na proporcie človeka a na architektúru. Cieľom tejto ilustrácie je zhromaždiť názory na umenie, architektúru, anatómiu človeka a symetriu v jednom výraznom obraze. Týmto da Vinci pripomína význam, ktorý sa nedal vytvoriť len prostredníctvom slov alebo len obrázka.

Význam vitruviánskeho muža je v jasnom odraze myšlienky svojej doby. Ukazuje nadšenie pre Vitruviove teórie medzi da Vincim a jeho súčasníkmi.

## Pozri aj
* Modulor
* Marcus Vitruvius Pollio

## Iné projekty

## Externé odkazy
* Latinský text
*  Willamette University o vitruviánskom mužovi
* Stanford University o vitruviánskom mužovi
* Vitruviánsky muž Leonarda da Vinciho

Kategória:Leonardo da Vinci
Kategória:Renesančné výtvarné umenie
Home (film z roku 2009)

***Home*** (z roku 2009) je dokumentárny film francúzskeho fotografa a novinára  Yanna&nbsp;Arthusa-Bertranda. Dokument pozostáva zo záberov nakrútených z vtáčej perspektívy. Film bol nakrúcaný vo viac ako 50 štátoch na všetkých kontinentoch. Film bol uvedený 5. júna 2009 v kinách po celom svete, na DVD, Blu-ray a na YouTube. 

Film bol financovaný skupinou PPR – francúzska multinacionálna holdingová skupina špecializujúca sa na predaj luxusného značkového tovaru.

## Členenie
film je rozdelený do 15 tém :
* *T01*:&nbsp;&nbsp;&nbsp; vznik Zeme a života
* *T02*:&nbsp;&nbsp;&nbsp; veľká symbióza všetkých živých organizmov
* *T03*:&nbsp;&nbsp;&nbsp; začiatky ľudskej kultúry
* *T04*:&nbsp;&nbsp;&nbsp; od ľudskej sily k spaľovaciemu hospodárstvu
* *T05*:&nbsp;&nbsp;&nbsp; industrializácia poľnohospodárstva, masová produkcia, závislosť na rope
* *T06*:&nbsp;&nbsp;&nbsp; luxusný život, rýchly život, svetový obchod
* *T07*:&nbsp;&nbsp;&nbsp; Dubaj, drancovanie morí, zničenie prirodzeného kolobehu
* *T08*:&nbsp;&nbsp;&nbsp; vymierajúce rieky, nedostatok vody a plytvanie vodou
* *T09*:&nbsp;&nbsp;&nbsp; priemyselné využívanie prírody
* *T10*:&nbsp;&nbsp;&nbsp; Vianočný ostrov, chudoba, hlad, utečenectvo, zničenie, plytvanie
* *T11*:&nbsp;&nbsp;&nbsp; klíma sa mení, póly sa roztápajú, voda stúpa, ľudia utekajú
* *T12*:&nbsp;&nbsp;&nbsp; mestá sa topia, druhy miznú, zničenie zemského povrchu, časovaná bomba metán
* *T13*:&nbsp;&nbsp;&nbsp; sumarizácia ohrozujúcich skutočností, dôvody dúfania
* *T14*:&nbsp;&nbsp;&nbsp; príklady zodpovedných činov, nové hodnoty
* *T15*:&nbsp;&nbsp;&nbsp; spätný pohlaď na krajinu a štáty

## Pozri aj
**[[Planéta Zem]]* – TV seriál BBC
**[[Qatsi]]* – séria troch filmov Godfreyho Reggia
**[[Chronos (film)|Chronos]]* – film Rona Fricka, ktorý skúma plynutie času
***
**[[Nepríjemná pravda]]*

## Externé odkazy
* Home - oficiálna stránka 
* Home - na imdb
* 'HomeProject' - kanál na ktorom možno sledovať film zadarmo
* Yann Arthus-Bertrand zachytil krehkú Zem v širokom uhle.  na konferencii TED

Kategória:Filmy z 2009
Kategória:Francúzske dokumentárne filmy
Kategória:Filmy podľa názvu
Mata Hari

**Mata Hari**, vlastným menom *Margaretha Geertruida Zelle* (* 7. august 1876† 15. október 1917) bola holandská exotická tanečnica, kurtizána, obvinená zo špionáže, aj keď pravdepodobne neprávom. Bola popravená zastrelením popravnou čatou vo Francúzsku, dôvodom bola špionáž pre Nemecko počas 1. svetovej vojny.

Jej otec, Adam Zelle, vlastnil klobučníctvo, pričom investoval do ropného priemyslu a tak nadobudol svoj majetok. Práve preto mohla študovať na exkluzívnych školách už od svojich 13 rokov. Potom sa však rodina dostala do finančných ťažkostí. Margaretha stále túžila po bohatom živote, aký zažila v detstve, a preto sa vydala a už ako 21-ročná porodila svoje prvé dieťa. So svojím mužom a deťmi žila v exotickej krajine, kde sa jej deti (chlapec a dievčatko) nakazili chorobou (jedna z teórií hovorí, že ich otrávil ich domáci sluha). Chlapec zomrel a prežilo len dievča. Mata Hari sa so svojím mužom neskôr rozviedla a aby si zarobila na živobytie, rozhodla sa podnikať v profesii, ktorú si vlastne sama vymyslela. Bola exotickou tanečnicou, ktorá pôsobila na rôznych "večierkoch". Neskôr jej vláda zaplatila za to, aby od významných osobností získavala informácie týkajúce sa vojny. Je možné, že takúto službu ponúkala viacerým krajinám. Nakoniec ju odsúdili na trest smrti popravením... Ako jej posledné gesto si odmietla dať zaviazať oči. 

Holandská speváčka Kovacs sa nechala inšpirovať jedinečným životom Mata Hari a v septembri roku 2020 vyšiel rovnomenný album Mata Hari. Azerbajdžanská speváčka Efendi vystúpila v roku 2021 v pesničkovej súťaži Eurovision Song Contest, ktorá sa konala v holandskom Rotterdame, s piesňou Mata Hari.

## Referencie

## Iné projekty

Kategória:Špiónky
Kategória:Holandskí tanečníci
Kategória:Holandské osobnosti prvej svetovej vojny
Kategória:Osobnosti z Leeuwardenu
Kategória:Popravení zastrelením
Kategória:Kurtizány
Mata Hari (rozlišovacia stránka)

**Mata Hari** môže byť:

* holandská tanečnica a osobnosť prvej svetovej vojny, pozri Mata Hari
* film USA z roku 1931, v hlavnej úlohe Greta Garbo, pozri Mata Hari (film z roku 1931)
* česko-slovenský televízny film z roku 1970, pozri Mata Hari (film z roku 1970)
* film USA z roku 1985
* film USA z roku 1978, réžia David Carradine
* divadelný záznam z roku 2015, pozri Mata Hari (divadelný záznam)

## Pozri aj
*Hari Mata Hari
Magura (vrch v Skorušinských vrchoch)

**Magura** alebo aj **Oravická Magura** (, ) je tretí najvyšší vrch v Skorušinských vrchoch. Leží na slovensko-poľskej hranici, nad osadou Oravice, približne  východne od Tvrdošína. 

## Poloha
Nachádza sa na východnom okraji pohoria, v geomorfologickom podcelku Oravická Magura. Vrch leží na hranici Žilinského kraja a Malopoľského vojvodstva, okresu Tvrdošín
a powiatu tatrzańskeho a zasahuje na katastrálne územie mesta Tvrdošín a obcí Vitanová a Witów. Najbližšími sídlami sú na západnom úpätí ležiace Oravice, miestna časť Tvrdošína, severným smerom sa nachádza Hladovka a Suchá Hora a na východe poľský Witów. Od Západných Tatier ju oddeľuje Tichá dolina s riekou Oravica. 

## Opis
Oravická Magura sa nachádza v samostatnom masíve, od zvyšku pohoria oddeleného údolím Oravice. Východným smerom susedí sedlom oddelený Príslop (), severným sa nachádza Mašnáková () a Bučník (), západným Krúpová (), Blatná () a Skorušina () a južným Veľká Furkaska () a Ježov vrch (). Vrcholom vedie rozvodie Čierneho a Baltského mora; do rieky Orava smeruje voda z južných a západných svahov, ktoré odvodňuje rieka Oravica, no i zo severných, ktoré sú pramennou oblasťou rieky Jelešňa. Východne sa zvažujúce svahy odvodňujú prítoky Čierneho Dunajca do Visly. Na vrchol vedie značený chodník z Oravíc. 

### Výhľady
Po veternej kalamite je vrchol nezalesnený a je z neho vynikaúci výhľad na okolité vrchy Skorušinských vrchov, Západné Tatry a časť Oravských Beskýd, severným smerom je otvorený výhľad na územie Poľska.

## Prístup
* po  žltej značke cez Vyšné diely:
** od západu z Oravíc 
** od severu zo Suchej Hory
* po  modrej značke:
** zo severu z rázc. Vyšné diely
** od severovýchodu z obce Witów

## Referencie

## Pozri aj
* Oravická Magura
* Zoznam vrcholov v Skorušinských vrchoch

## Iné projekty

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Tvrdošín
Kategória:Vitanová
Kategória:Tvrdošín
Kategória:Vrchy v Malopoľskom vojvodstve
Komplikácia choroby

**Komplikácia choroby** je proces, pri ktorom choroba, ktorá samotná často človeka výrazne neohrozuje, môže za určitých okolností spôsobiť poškodenie iných orgánov či systémov. toto poškodenie je často závažnejšie ako choroba samotná a môžu viesť k trvalým následkom až smrti pacienta.

Typickým príkladom je flebotrombóza: samotný lokálny trombus pacienta významne neohrozuje, no pri jeho uvoľnení môže dôjsť k závažnej komplikácii pľúcnej embólii. Ďalším je napríklad rakovina, kde môže byť pôvodný nádor kompletne chirurgicky odstránený, no život pacienta ohrozujú komplikácie v podobe vzdialených metastáz.

## Zdroj

Kategória:Interná propedeutika
Kategória:Choroby
Kompenzácia choroby

**Kompenzácia choroby** je stav, kedy sa väčšinou nevyliečiteľná choroba (cukrovka, chronické zlyhanie srdca a pod.) liečbou zmierni tak, že pacient je schopný viesť život blízky zdravému človeku. Môže trvať niekoľko týždňov, ale i desiatky rokov.

## Pozri aj
* dekompenzácia choroby

## Zdroj

Kategória:Interná propedeutika
Kategória:Choroby
Dekompenzácia choroby

**Dekompenzácia choroby** je stav, kedy sa pôvodne kompenzovaná choroba náhle zhorší. Príčiny bývajú rôzne: zhoršenie samotnej choroby, porušenie životosprávy (diéta, rehabilitácia a pod.) či vynechanie liekov (napr. inzulínu, či liekov na úpravu vysokého tlaku).

## Zdroj

Kategória:Interná propedeutika
Kategória:Choroby
VG-lista

**VG-lista** je nórska hitparáda. Je týždenne prezentovaná v novinách *[[Verdens Gang|VG]]* a v programe *[[Topp 20]]* televíznej a rozhlasovej spoločnosti Norsk Rikskringkasting. Je považovaná za hlavnú nórsku hitparádu, ktorá uvádza albumy a single z kontinentov a krajín celého sveta. Súčasný rebríček albumov začínal ako Top 20 v 1. týždni roku 1967, ale neskôr bol rozšírený na Top 40. Rebríček singlov začínal ako Top 10 v 42. týždni roku 1958, ale neskôr bol rozšírený na Top 20 v 5. týždni roku 1995.

## Externé odkazy
* VG Lista Oficiálna webstránka
* VG-lista - Top 100 singov všetkých čias v Nórsku

Kategória:Hudobné rebríčky
Kategória:Hudba v Nórsku
Urgentná zdravotná starostlivosť

**Urgentná zdravotná starostlivosť** je najmladším zdravotníckym študijným odborom, ktorý vznikol z potreby zlepšovania podmienok prednemocničnej urgentnej zdravotnej starostlivosti a výchovy odborníkov v oblasti záchrannej zdravotnej služby. Na Slovensku je možné študovať na týchto fakultách:

* Fakulte sociálnych vied a zdravotníctva Univerzity Konštantina filozofa v Nitre
* Fakulte zdravotníctva Slovenskej zdravotníckej univerzity v Banskej Bystrici
* Fakulte zdravotníctva Katolíckej univerzity v Ružomberku
* Fakulte zdravotníctva Prešovskej univerzity
* Fakulte ošetrovateľstva a zdravotníckych odborných štúdií Slovenskej zdravotníckej univerzity v Bratislave

Kategória:Zdravotníctvo
Kategória:Vzdelávanie
Remisia (medicína)

**Remisia** je stav, ktorým sa označuje zmiernenie až vymiznutie príznakov choroby. Opakom tohto stavu je relaps.

## Zdroj

Kategória:Interná propedeutika
Kategória:Choroby
Relaps

**Relaps** je stav, ktorým sa označuje objavenie sa alebo zhoršenie príznakov choroby. Opakom tohto stavu je remisia.

## Zdroj
* 

Kategória:Interná propedeutika
Kategória:Choroby
Recidíva (medicína)

**Recidíva** je stav, kedy sa znovu objaví príznak choroby, ktorá bola liečebne zvládnutá, väčšinou dlhodobo. Príkladom je recidíva rakoviny prsníka v mieste po jeho operačnom odstránení alebo recidivujúci infarkt myokardu pri ischemickej chorobe srdca.

## Zdroj

Kategória:Interná propedeutika
Kategória:Choroby
Oravice

**Oravice** () () je osada Tvrdošína v Tichej doline a významné stredisko turistiky v oravskej časti Západných Tatier. Lokalitou prechádza Medzinárodná diaľková turistická trasa E3.

## Poloha
Osada sa nachádza na rozhraní Západných Tatier a Skorušinských vrchov na rieke Oravica. 

## Turistika
Prvá chata - Útulňa pod Krúpovou, tu bola postavená v roku 1931, no prvé zmienky o pastierskej osade *Bystrá* sú z roku 1643. Dnes je stredisko obľúbeným východiskom horských túr, no známe je predovšetkým termálnym areálom Meander Park a lyžiarskym strediskom Meander Skipark. Oravice tak poskytujú možnosť ubytovania v hoteloch a chatách a ideálne podmienky pre letnú i zimnú dovolenku. 

### Turistické trasy
* po  značke na Skorušinu 
* po  značke do Juráňovej doliny 
* po  značke na Maguru 
* po  značke na Volovec 
* po  značke do Zuberca

### Chodníky pre imobilných
Z Oravíc vedie dvojica turistických chodníkov, vhodných pre imobilných, ale aj rodiny s deťmi v kočíku. Majú asfaltový povrch a sú prístupné po väčšinu roka.
* Prvá trasa:  červeno značený bezbariérový turistický chodník, vhodný pre ľudí so zníženou mobilitou a imobilných vedie ku horárni v Tichej doline. Má dĺžku 3,4 km, jeho povrch je asfaltový, no i tak sa vozíčkarom odporúča sprievod.
* Druhá trasa:  modro značený bezbariérový turistický chodník vedie Bobroveckou dolinou do lokality pod Grúnikom. Má dĺžku 3,2 km, jeho povrch je asfaltový, no aj tu sa vozíčkarom odporúča sprievod.

## Prístup
* po ceste z Vitanovej alebo Zuberca

## Referencie

## Externé odkazy
* Turistická mapa

## Iné projekty

Kategória:Mestské časti Tvrdošína
Kategória:Západné Tatry
Kategória:Skorušinské vrchy
Kola (nápoj)

**Kola** alebo **kolový nápoj** je perlivý nealkoholický občerstvujúci nápoj, ktorý obsahuje kofeín. V užšom (staršom) zmysle je to len nealkoholický občerstvujúci nápoj z extraktu z orechov koly, súčasné kolové nápoje sú väčšinou dochucované umelo. Názov sa odvodzuje od prvého kolového nápoja Coca-Cola, ktorý vyrobil v roku 1886 lekárnik John Pemberton. Nápoj bol inšpirovaný pôvodne alkoholickým nápojom označovaným ako Coca Wine, ktorý začal vyrábať Angelo Marian v roku 1863. Kola väčšinou obsahuje karamelové farbivo, kofeín a sladidlá, ako je cukor alebo glukózo-fruktózový sirup.

Kategória:Nealkoholické nápoje
Extraliga hádzanárov 2010/11

**Extraliga hádzanárov** v sezóne **2010/11** bol v poradí 18. ročník extraligy hádzanárov, spravovanej Slovenským zväzom hádzanej. Účinkovalo v nej opäť 7 družstiev. Titul piatykrát v rade získalo družstvo HT Tatran Prešov, ktoré vo finálovej sérii zvíťazilo nad 1. MHK Košice.

Prešov hral popri slovenskej extralige opäť aj základnú časť maďarskej ligy, v ktorej obsadil opäť 3. miesto.

## Systém súťaže
Systém súťaže zostal rovnaký ako v minulej sezóne. Najprv sa hrala štvorkolová základná časť. Každý s každým sa stretol dvakrát doma a vonku. Po základnej časti 4 najlepšie družstvá postúpili do semifinále play-off. Duely play-off sa hrali na 3 víťazné zápasy; výnimkou bol iba duel o 3. miesto, ktorý sa hral na dve hrané stretnutia. Kvôli nepárnemu počtu účastníkov zo súťaže nevypadávalo žiadne družstvo.

## Účastníci

Poznámka: MHC Bardejov, ktorý v minulej sezóne skončil na 7. mieste, sa z ekonomických dôvodov odhlásil z extraligy. Ako náhrada bol oslovený klub MHK Slavoj Trebišov, ktorý sa umiestnil v minulej sezóne 1. ligy druhý za postupujúcimi Topoľčanmi. Ten sa však z finančných i hráčskych dôvodov rozhodol ponuku neprijať.

## Výsledky
### Základná časť

### Play-off
#### Semifinále

#### Play-off o 3. miesto
(na odvetu)

#### Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Slovensko-česká interliga hádzanárok 2010/11
* 1. liga hádzanárov 2010/11
* 2. liga hádzanárov 2010/11

## Externé odkazy
* Oficiálna stránka Slovenského zväzu hádzanej

## Zdroje
* Extraliga mužov 2010/11 na staršej stránke Slovenského zväzu hádzanej
* Extraliga hádzanárov 2010/11 na stránke flashscore.sk

Kategória:Hádzaná v 2010
Kategória:Hádzaná v 2011
Kategória:Extraliga hádzanárov